Alaskagolfen (engelsk: Gulf of Alaska), er en bugt i Stillehavet som hvis kyst udgør Alaskas sydlige kyst, og Canadas nordvestlige stillehavskyst . Den bugter sig indad fra Alaskahalvøen og Kodiak Island mod vest, forbi indløbet til Cook Inlet til Alexanderarkipelaget i øst, hvor Glacier Bay og Inside Passage findes. Langs hele Golfens kystlinje er der en kombination af skov, bjerge og gletsjere. Alaskas største gletsjere, Malaspinagletsjeren og Beringgletsjeren, løber ud i Alaskagolfen.